ประกาศคณะกรรมการตุลาการศาลยุติธรรมประกาศคณะกรรมการตุลาการศาลยุติธรรมเรื่องหลักเกณฑ์และวิธีการเลือกตั้งผู้แทนฝ่ายนายจ้างและผู้แทนฝ่ายลูกจ้างเพื่อแต่งตั้งเป็นผู้พิพากษาสมทบในศาลแรงงาน อาศัยอำนาจตามความในมาตรา๑๔ แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติจัดตั้งศาลแรงงานและวิธีพิจารณาคดีแรงงาน(ฉบับที่ ๒) พ.ศ. ๒๕๕๐ คณะกรรมการตุลาการศาลยุติธรรมออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการตุลาการศาลยุติธรรมเรื่อง หลักเกณฑ์และวิธีการเลือกตั้งผู้แทนฝ่ายนายจ้างและผู้แทนฝ่ายลูกจ้างเพื่อแต่งตั้งเป็นผู้พิพากษาสมทบในศาลแรงงานข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในประกาศนี้ก.ต. หมายความว่า คณะกรรมการตุลาการศาลยุติธรรมก.บ.ศ. หมายความว่า คณะกรรมการบริหารศาลยุติธรรมสมาคมนายจ้าง หมายความว่าองค์การของนายจ้างที่จัดตั้งขึ้นตามกฎหมายว่าด้วยแรงงานสัมพันธ์ซึ่งจดทะเบียนที่ตั้งสำนักงานในเขตศาลแรงงานสหภาพแรงงาน หมายความว่าสหภาพแรงงานที่จัดตั้งขึ้นตามกฎหมายว่าด้วยแรงงานสัมพันธ์หรือกฎหมายว่าด้วยแรงงานรัฐวิสาหกิจสัมพันธ์ซึ่งจดทะเบียนที่ตั้งสำนักงานในเขตศาลแรงงานรัฐวิสาหกิจ หมายความว่ารัฐวิสาหกิจตามกฎหมายว่าด้วยแรงงานรัฐวิสาหกิจสัมพันธ์อธิบดี หมายความว่าอธิบดีกรมสวัสดิการและคุ้มครองแรงงานหรือผู้ซึ่งอธิบดีกรมสวัสดิการและคุ้มครองแรงงานมอบหมายข้อ๔ ให้ประธานศาลฎีการักษาการตามประกาศนี้หมวด ๑การเสนอชื่อผู้แทนฝ่ายนายจ้างและผู้แทนฝ่ายลูกจ้าง ข้อ๕ ให้สมาคมนายจ้างกับรัฐวิสาหกิจและสหภาพแรงงานในเขตศาลแรงงานกลางศาลแรงงานภาคหรือศาลแรงงานจังหวัดเสนอชื่อผู้แทนฝ่ายตนที่จะเข้ารับเลือกตั้งเพื่อแต่งตั้งเป็นผู้พิพากษาสมทบฝ่ายนายจ้างหรือผู้พิพากษาสมทบฝ่ายลูกจ้างในศาลแรงงานนั้นแล้วแต่กรณี ต่ออธิบดีได้ตามจำนวนและภายในระยะเวลาที่อธิบดีกำหนดสำหรับการเลือกตั้งแต่ละครั้ง ทั้งนี้โดยคำนึงถึงการกระจายโอกาสให้แก่ตัวแทนของทุกฝ่ายข้อ๖ ในเขตศาลแรงงานใดหากไม่มีสมาคมนายจ้างหรือสหภาพแรงงานแต่มีสถานประกอบกิจการที่มีลูกจ้างตั้งแต่ห้าสิบคนขึ้นไปเมื่ออธิบดีแจ้งให้นายจ้างและคณะกรรมการสวัสดิการในสถานประกอบกิจการตามกฎหมายว่าด้วยการคุ้มครองแรงงานส่งตัวแทนฝ่ายตนแห่งละหนึ่งคนเพื่อเข้าร่วมประชุมเสนอชื่อผู้แทนฝ่ายตนที่จะเข้ารับเลือกตั้งเพื่อแต่งตั้งเป็นผู้พิพากษาสมทบฝ่ายตนแล้วให้นายจ้างเสนอชื่อตนเองหรือแต่งตั้งฝ่ายบริหารของนายจ้างในสถานประกอบกิจการนั้นเป็นตัวแทนฝ่ายนายจ้างและให้คณะกรรมการสวัสดิการดังกล่าวประชุมเลือกลูกจ้างในสถานประกอบกิจการนั้นเป็นตัวแทนฝ่ายลูกจ้างแล้วส่งไปให้อธิบดี แต่หากสถานประกอบกิจการใดยังไม่มีคณะกรรมการสวัสดิการดังกล่าวให้นายจ้างของสถานประกอบกิจการนั้นเป็นผู้ดำเนินการจัดให้มีการประชุมลูกจ้างเพื่อเลือกลูกจ้างในสถานประกอบกิจการนั้นเป็นตัวแทนฝ่ายลูกจ้างแล้วส่งไปให้อธิบดีแทนให้อธิบดีเรียกประชุมตัวแทนฝ่ายนายจ้างหรือตัวแทนฝ่ายลูกจ้างตามวรรคหนึ่งเพื่อเสนอชื่อผู้แทนฝ่ายตนตามจำนวนและภายในระยะเวลาที่อธิบดีกำหนดข้อ๗ ในเขตศาลแรงงานใดหากมีสมาคมนายจ้างหรือสหภาพแรงงานจำนวนน้อยกว่าจำนวนผู้พิพากษาสมทบที่ก.บ.ศ. กำหนด ให้มีการดำเนินการตามข้อ ๕ และข้อ ๖ข้อ๘ ให้อธิบดีดำเนินการตรวจสอบคุณสมบัติของผู้ได้รับการเสนอชื่อเป็นผู้แทนฝ่ายนายจ้างและผู้แทนฝ่ายลูกจ้างที่จะเข้ารับเลือกตั้งเพื่อแต่งตั้งเป็นผู้พิพากษาสมทบตามมาตรา ๑๔/๑ (๕) และ (๖)แห่งพระราชบัญญัติจัดตั้งศาลแรงงานและวิธีพิจารณาคดีแรงงาน พ.ศ. ๒๕๒๒แล้วแจ้งผลการตรวจสอบคุณสมบัติดังกล่าวให้ผู้ได้รับการเสนอชื่อ สมาคมนายจ้างรัฐวิสาหกิจ สหภาพแรงงาน ตัวแทนฝ่ายนายจ้าง หรือตัวแทนฝ่ายลูกจ้างซึ่งเป็นผู้เสนอชื่อผู้แทนดังกล่าวทราบในกรณีที่อธิบดีแจ้งว่าผู้ได้รับการเสนอชื่อรายใดขาดคุณสมบัติที่จะเข้ารับเลือกตั้งตามวรรคหนึ่งให้สมาคมนายจ้าง รัฐวิสาหกิจ สหภาพแรงงาน ตัวแทนฝ่ายนายจ้างหรือตัวแทนฝ่ายลูกจ้างซึ่งเป็นผู้เสนอชื่อผู้แทนดังกล่าวมีสิทธิอย่างใดอย่างหนึ่ง ดังต่อไปนี้(๑) อุทธรณ์ต่อ ก.ต. ภายในเจ็ดวันนับแต่วันที่ได้รับแจ้งคำวินิจฉัยอุทธรณ์ของ ก.ต. ให้เป็นที่สุด(๒) เสนอชื่อบุคคลอื่นเข้าเป็นผู้แทนฝ่ายตนแทนผู้แทนเดิมได้อีกครั้งหนึ่งภายในเจ็ดวันนับแต่วันที่ได้รับแจ้งในกรณีนี้ให้อธิบดีดำเนินการตามวรรคหนึ่งและถ้าอธิบดีแจ้งว่าผู้นั้นขาดคุณสมบัติที่จะเข้ารับการเลือกตั้ง สมาคมนายจ้างรัฐวิสาหกิจ สหภาพแรงงาน ตัวแทนฝ่ายนายจ้าง หรือตัวแทนฝ่ายลูกจ้างซึ่งเป็นผู้เสนอชื่อผู้แทนดังกล่าวมีสิทธิอุทธรณ์โดยให้นำความใน (๑)มาใช้บังคับโดยอนุโลมเมื่ออธิบดีรับผู้ได้รับการเสนอชื่อรายใดแล้วให้อธิบดีให้หมายเลขประจำตัวผู้ได้รับการเสนอชื่อที่จะใช้ในการลงคะแนนแก่ผู้ได้รับการเสนอชื่อรายนั้นตามลำดับของการรับหมวด ๒การเตรียมการเลือกตั้ง ข้อ๙ เมื่อดำเนินการตามข้อ ๘ เสร็จแล้วให้อธิบดีประกาศรายชื่อและหมายเลขประจำตัวของผู้ได้รับการเสนอชื่อที่จะใช้ในการลงคะแนนวันเวลาเปิดและปิดการลงคะแนนเลือกตั้งและสถานที่ทำการเลือกตั้งผู้แทนฝ่ายนายจ้างและผู้แทนฝ่ายลูกจ้างเพื่อแต่งตั้งเป็นผู้พิพากษาสมทบโดยไม่ชักช้าข้อ๑๐ ให้สมาคมนายจ้างกับรัฐวิสาหกิจและสหภาพแรงงานแจ้งชื่อผู้ทำหน้าที่ลงคะแนนเลือกตั้งแห่งละหนึ่งคนซึ่งต้องเป็นกรรมการสมาคมนายจ้าง ฝ่ายบริหารของรัฐวิสาหกิจหรือกรรมการสหภาพแรงงานนั้น แล้วแต่กรณี ต่ออธิบดีก่อนวันเลือกตั้งไม่น้อยกว่าสิบวันให้อธิบดีประกาศรายชื่อผู้ทำหน้าที่ลงคะแนนเลือกตั้ง ณ สถานที่ทำการเลือกตั้งก่อนวันเลือกตั้งไม่น้อยกว่าเจ็ดวันในกรณีที่อธิบดีประกาศว่าผู้ทำหน้าที่ลงคะแนนเลือกตั้งที่นายจ้างหรือฝ่ายลูกจ้างได้แจ้งชื่อต่ออธิบดีไม่ได้เป็นตัวแทนนายจ้างหรือไม่ได้เป็นลูกจ้างของสถานประกอบกิจการนั้นในขณะนั้น นายจ้างหรือฝ่ายลูกจ้างนั้นอาจเสนอชื่อผู้ทำหน้าที่ลงคะแนนเลือกตั้งคนใหม่หรือยื่นคำขอให้อธิบดีทบทวนคุณสมบัติของบุคคลเดิมและเสนอชื่อบุคคลอื่นเป็นผู้ทำหน้าที่ลงคะแนนเลือกตั้งสำรองก่อนวันเลือกตั้งไม่น้อยกว่าห้าวันให้อธิบดีพิจารณาทบทวนและตรวจสอบคุณสมบัติของผู้ทำหน้าที่ลงคะแนนเลือกตั้งนั้นแล้วประกาศให้ทราบก่อนวันเลือกตั้ง คำวินิจฉัยของอธิบดีให้เป็นที่สุดข้อ๑๑ ในเขตศาลแรงงานใดหากไม่มีสมาคมนายจ้างหรือสหภาพแรงงานหรือมีอยู่เป็นจำนวนน้อยกว่าจำนวนผู้พิพากษาสมทบที่ ก.บ.ศ. กำหนดให้นายจ้างหรือฝ่ายลูกจ้างในสถานประกอบกิจการทุกแห่งซึ่งอยู่ในเขตศาลแรงงานนั้นที่มีลูกจ้างตั้งแต่ห้าสิบคนขึ้นไปแจ้งชื่อนายจ้างหรือฝ่ายบริหารของนายจ้างในสถานประกอบกิจการนั้นเป็นตัวแทนฝ่ายนายจ้างหรือแจ้งชื่อลูกจ้างในสถานประกอบกิจการนั้นเป็นตัวแทนฝ่ายลูกจ้างแห่งละหนึ่งคนตามข้อ ๖ หรือข้อ ๗ แล้วแต่กรณี เป็นผู้ทำหน้าที่ลงคะแนนเลือกตั้งผู้แทนฝ่ายตนต่ออธิบดีก่อนวันเลือกตั้งไม่น้อยกว่าสิบห้าวันให้อธิบดีประกาศรายชื่อผู้ทำหน้าที่ลงคะแนนเลือกตั้ง ณ สถานที่ทำการเลือกตั้งก่อนวันเลือกตั้งไม่น้อยกว่าเจ็ดวันในกรณีที่อธิบดีประกาศว่าผู้ทำหน้าที่ลงคะแนนเลือกตั้งที่นายจ้างหรือฝ่ายลูกจ้างได้แจ้งชื่อต่ออธิบดีไม่ได้เป็นนายจ้างหรือฝ่ายบริหารของนายจ้างหรือไม่ได้เป็นลูกจ้างของสถานประกอบกิจการนั้นในขณะนั้นนายจ้างหรือฝ่ายลูกจ้างนั้นอาจเสนอชื่อผู้ทำหน้าที่ลงคะแนนเลือกตั้งคนใหม่หรือยื่นคำขอให้อธิบดีทบทวนคุณสมบัติของบุคคลเดิมและเสนอชื่อบุคคลอื่นเป็นผู้ทำหน้าที่ลงคะแนนเลือกตั้งสำรองก่อนวันเลือกตั้งไม่น้อยกว่าห้าวันให้อธิบดีพิจารณาทบทวนและตรวจสอบคุณสมบัติของผู้ทำหน้าที่ลงคะแนนเลือกตั้งนั้นแล้วประกาศให้ทราบก่อนวันเลือกตั้ง คำวินิจฉัยของอธิบดีให้เป็นที่สุดข้อ๑๒ ให้อธิบดีเตรียมการเลือกตั้งดังต่อไปนี้(๑) จัดทำบัญชีรายชื่อหมายเลขประจำตัวของผู้ได้รับการเสนอชื่อที่จะใช้ในการลงคะแนนและบัญชีรายชื่อผู้ทำหน้าที่ลงคะแนนเลือกตั้ง(๒) จัดหาอุปกรณ์สำหรับใช้ลงคะแนนเลือกตั้ง ดังนี้(ก) บัตรเลือกตั้ง(ข) หีบบัตรเลือกตั้ง(ค) เครื่องเขียน(ง) กระดานดำ กระดาษหรืออุปกรณ์อย่างอื่นที่คล้ายคลึงกันเพื่อใช้ในการนับคะแนนเลือกตั้งบัตรเลือกตั้งให้เป็นไปตามแบบท้ายประกาศนี้และบัตรทุกบัตรต้องมีลายมือชื่อของอธิบดีลงนามกำกับเป็นหลักฐานหมวด ๓การดำเนินการเลือกตั้ง ข้อ๑๓ ให้อธิบดีแต่งตั้งคณะกรรมการประจำหน่วยเลือกตั้งไม่น้อยกว่าสี่คนคณะกรรมการประจำหน่วยเลือกตั้งตามวรรคหนึ่งให้ประกอบด้วยประธานกรรมการหนึ่งคนและกรรมการไม่น้อยกว่าสามคนโดยประธานกรรมการและกรรมการไม่น้อยกว่าหนึ่งคน ให้แต่งตั้งจากข้าราชการกรมสวัสดิการและคุ้มครองแรงงานส่วนกรรมการที่เหลือให้แต่งตั้งจากผู้มีสิทธิเลือกตั้งสมาชิกสภาผู้แทนราษฎรให้อธิบดีแต่งตั้งเจ้าหน้าที่ของรัฐทำหน้าที่รักษาความปลอดภัยและสนับสนุนในการปฏิบัติหน้าที่ของคณะกรรมการประจำหน่วยเลือกตั้งในวันเลือกตั้งถ้าถึงเวลาลงคะแนนเลือกตั้งแล้วมีกรรมการประจำหน่วยเลือกตั้งมาปฏิบัติหน้าที่ไม่ถึงสี่คนให้คณะกรรมการประจำหน่วยเลือกตั้งที่มีอยู่ในขณะนั้นแต่งตั้งผู้มีสิทธิเลือกตั้งสมาชิกสภาผู้แทนราษฎรเป็นกรรมการประจำหน่วยเลือกตั้งจนครบสี่คนข้อ๑๔ คณะกรรมการประจำหน่วยเลือกตั้งมีอำนาจหน้าที่ดังต่อไปนี้(๑)จัดระเบียบและควบคุมดูแลให้ความสะดวกแก่ผู้ทำหน้าที่ลงคะแนนเลือกตั้งเพื่อให้การเลือกตั้งเป็นไปด้วยความเรียบร้อยรวมทั้งต้องมิให้ผู้ใดเข้าไปในหน่วยเลือกตั้งเว้นแต่ผู้มีหน้าที่เกี่ยวกับการเลือกตั้งหรือผู้ที่จะเข้าไปใช้สิทธิลงคะแนนเลือกตั้งในระหว่างเวลาเปิดการลงคะแนนเลือกตั้ง(๒) ตรวจสอบบัญชีรายชื่อผู้ทำหน้าที่ลงคะแนนเลือกตั้ง อ่านชื่อและหมายเหตุลงในบัญชีรายชื่อผู้ทำหน้าที่ลงคะแนนเลือกตั้ง(๓)มอบบัตรเลือกตั้งให้แก่ผู้ทำหน้าที่ลงคะแนนเลือกตั้งเพื่อไปลงคะแนนเลือกตั้ง(๔) จัดระเบียบในการเข้าไปลงคะแนนเลือกตั้งให้เป็นไปด้วยความเรียบร้อยบริสุทธิ์และยุติธรรม(๕)พิจารณาตัดสิทธิลงคะแนนของผู้ทำหน้าที่ลงคะแนนเลือกตั้งที่ไม่ปฏิบัติตามข้อ ๒๐ หรือฝ่าฝืนข้อ๒๑ในการปฏิบัติหน้าที่ตามวรรคหนึ่งคณะกรรมการประจำหน่วยเลือกตั้งจะมอบหมายให้กรรมการประจำหน่วยเลือกตั้งคนใดคนหนึ่งทำการแทนก็ได้ข้อ๑๕ การวินิจฉัยชี้ขาดของคณะกรรมการประจำหน่วยเลือกตั้งให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้ามีคะแนนเท่ากันให้ประธานในที่ประชุมออกเสียงเพิ่มขึ้นได้อีกหนึ่งเสียงเป็นเสียงชี้ขาดข้อ๑๖ การลงคะแนนเลือกตั้งให้ใช้วิธีทำเครื่องหมายกากบาทด้วยปากกาลงในช่องทำเครื่องหมายในบัตรเลือกตั้งให้ตรงกับหมายเลขประจำตัวของผู้ได้รับการเสนอชื่อที่ใช้ในการลงคะแนนซึ่งตนต้องการเลือกข้อ๑๗ เมื่อถึงเวลาเปิดการลงคะแนนเลือกตั้งให้ประธานกรรมการเปิดหีบบัตรเลือกตั้งต่อหน้าผู้ทำหน้าที่ลงคะแนนเลือกตั้งซึ่งอยู่ณ หน่วยเลือกตั้งเพื่อแสดงว่าไม่มีบัตรเลือกตั้งหรือสิ่งใดในหีบบัตรเลือกตั้งและให้คณะกรรมการประจำหน่วยเลือกตั้งบันทึกการเปิดและปิดหีบบัตรเลือกตั้งโดยให้คณะกรรมการประจำหน่วยเลือกตั้งลงลายมือชื่อในบันทึกนั้นและให้ผู้ทำหน้าที่ลงคะแนนเลือกตั้งไม่น้อยกว่าสองคนซึ่งอยู่ในหน่วยเลือกตั้งในขณะนั้นลงลายมือชื่อเป็นพยานในบันทึกนั้นด้วยข้อ๑๘ ในระหว่างเวลาเปิดการลงคะแนนเลือกตั้งให้ผู้ทำหน้าที่ลงคะแนนเลือกตั้งไปแสดงตนต่อกรรมการประจำหน่วยเลือกตั้งโดยแสดงบัตรประจำตัวประชาชน หรือบัตรหรือหลักฐานอื่นใดของทางราชการหรือหน่วยงานของรัฐที่มีรูปถ่ายสามารถแสดงตนได้ และมีหมายเลขประจำตัวประชาชนของผู้ถือบัตรแล้วให้กรรมการประจำหน่วยเลือกตั้งตรวจสอบชื่อในบัญชีรายชื่อผู้ทำหน้าที่ลงคะแนนเลือกตั้งและจดแจ้งหมายเหตุในบัญชีรายชื่อผู้ทำหน้าที่ลงคะแนนเลือกตั้งว่าผู้นั้นมาใช้สิทธิเลือกตั้งแล้วพร้อมทั้งมอบบัตรเลือกตั้งให้ผู้นั้นหนึ่งชุดบัตรประจำตัวประชาชนที่หมดอายุแล้วให้ใช้แสดงตนตามวรรคหนึ่งได้ในกรณีที่สงสัยว่าผู้ที่มาแสดงตนเพื่อลงคะแนนเลือกตั้งนั้นไม่ใช่เป็นผู้ทำหน้าที่ลงคะแนนเลือกตั้งให้คณะกรรมการประจำหน่วยเลือกตั้งเป็นผู้วินิจฉัยชี้ขาดว่าผู้นั้นมีสิทธิลงคะแนนเลือกตั้งหรือไม่คำชี้ขาดของคณะกรรมการประจำหน่วยเลือกตั้งให้เป็นที่สุดคณะกรรมการประจำหน่วยเลือกตั้งต้องบันทึกคำวินิจฉัยและลงลายมือชื่อในบันทึกนั้นด้วยข้อ๑๙ ในกรณีที่ผู้ทำหน้าที่ลงคะแนนเลือกตั้งใช้บัตรประจำตัวประชาชนเพื่อลงคะแนนเลือกตั้งให้กรรมการประจำหน่วยเลือกตั้งจดหมายเลขของบัตรประจำตัวประชาชนและสถานที่ออกบัตรลงในบัญชีผู้ทำหน้าที่ลงคะแนนเลือกตั้งไว้เป็นหลักฐานในกรณีที่ผู้ทำหน้าที่ลงคะแนนเลือกตั้งใช้บัตรหรือหลักฐานอื่นเพื่อลงคะแนนเลือกตั้งให้กรรมการประจำหน่วยเลือกตั้งปฏิบัติเช่นเดียวกับวรรคหนึ่งและให้ผู้ทำหน้าที่ลงคะแนนเลือกตั้งผู้นั้นลงลายมือชื่อหรือพิมพ์ลายนิ้วมือในบัญชีรายชื่อผู้ทำหน้าที่ลงคะแนนเลือกตั้งเป็นหลักฐานเพิ่มขึ้นด้วยข้อ๒๐ ผู้ทำหน้าที่ลงคะแนนเลือกตั้งคนหนึ่งจะลงคะแนนเลือกผู้ได้รับการเสนอชื่อได้ไม่เกินร้อยละสิบของจำนวนผู้พิพากษาสมทบที่ก.บ.ศ. กำหนดในเขตศาลแรงงานแต่ละแห่ง แต่ทั้งนี้ต้องไม่เกินหกหมายเลขในการคำนวณหาอัตราส่วนตามวรรคหนึ่งหากมีเศษ ให้มีสิทธิเลือกเพิ่มขึ้นอีกหนึ่งหมายเลขเมื่อผู้ทำหน้าที่ลงคะแนนเลือกตั้งได้รับบัตรเลือกตั้งแล้วให้ไปยังคูหาลงคะแนนที่ว่างคราวละหนึ่งคนเพื่อลงคะแนนเลือกตั้งและเมื่อได้ลงคะแนนเลือกตั้งแล้วให้พับบัตรเลือกตั้งแล้วนำบัตรเลือกตั้งนั้นใส่ลงในหีบบัตรเลือกตั้งด้วยตนเองต่อหน้ากรรมการประจำหน่วยเลือกตั้งแล้วออกไปจากหน่วยเลือกตั้ง ทั้งนี้ต้องลงคะแนนเลือกตั้งให้เสร็จภายในเวลาอันสมควรข้อ๒๑ ผู้ทำหน้าที่ลงคะแนนเลือกตั้งจะนำเอกสารรวมทั้งวัตถุใด ๆซึ่งระบุรายชื่อหรือหมายเลขประจำตัวของผู้ได้รับการเสนอชื่อที่ใช้ในการลงคะแนนเข้าไปณ หน่วยเลือกตั้ง หรือใช้เครื่องมือสื่อสารใดในขณะลงคะแนนเลือกตั้งไม่ได้ ทั้งนี้ ไม่ว่าด้วยเหตุผลใดก็ตามหมวด ๔การตรวจและรวมคะแนน ข้อ๒๒ เมื่อปิดการลงคะแนนเลือกตั้งแล้วให้คณะกรรมการประจำหน่วยเลือกตั้งนับคะแนนเลือกตั้ง ณหน่วยเลือกตั้งนั้นโดยเปิดเผยจนเสร็จห้ามมิให้เลื่อนหรือประวิงการนับคะแนนเลือกตั้งให้คณะกรรมการประจำหน่วยเลือกตั้งประกาศผลของการนับคะแนนเลือกตั้งณ หน่วยเลือกตั้งนั้นและให้จัดทำบัญชีรายชื่อผู้ได้รับเลือกตั้งซึ่งได้รับคะแนนเลือกตั้งมากที่สุดเรียงตามลำดับจนครบจำนวนไม่เกินสองเท่าของจำนวนผู้พิพากษาสมทบที่ก.บ.ศ. กำหนดไว้ แล้วมอบให้อธิบดีโดยเร็วในกรณีที่มีผู้ได้รับคะแนนเลือกตั้งเท่ากันในลำดับสุดท้ายทำให้มีจำนวนผู้ได้รับเลือกตั้งเกินกว่าจำนวนผู้พิพากษาสมทบตามวรรคสองให้คณะกรรมการประจำหน่วยเลือกตั้งดำเนินการจับสลากระหว่างผู้ที่ได้รับคะแนนเท่ากันในลำดับสุดท้ายนั้นโดยเปิดเผยเพื่อให้ได้จำนวนผู้พิพากษาสมทบตามวรรคสองข้อ๒๓ เมื่อการนับคะแนนเลือกตั้งเสร็จสิ้นแล้วให้คณะกรรมการประจำหน่วยเลือกตั้งเก็บบัตรเลือกตั้งที่ใช้นับคะแนนเลือกตั้งแล้วใส่ซองปิดผนึกโดยลงลายมือชื่อคณะกรรมการประจำหน่วยเลือกตั้งกำกับไว้บนซองและแยกเก็บบัตรเสียไว้ต่างหาก แล้วมอบให้อธิบดีพร้อมกับบัญชีรายชื่อผู้ได้รับเลือกตั้งเมื่อประกาศผลการเลือกตั้งแล้วอธิบดีจะทำลายบัตรเลือกตั้งและเอกสารอื่นได้เมื่อพ้นระยะเวลาคัดค้านการเลือกตั้งตามข้อ๒๖ แล้วไม่น้อยกว่าเจ็ดวันข้อ๒๔ บัตรเลือกตั้งต่อไปนี้ให้ถือว่าเป็นบัตรเสีย(๑) บัตรปลอม หรือบัตรที่ไม่มีลายมือชื่อของอธิบดีกำกับเป็นหลักฐาน(๒) บัตรที่ทำเครื่องหมายนอกช่องทำเครื่องหมาย(๓) บัตรที่มีเครื่องหมายหรือข้อความอื่นนอกจากเครื่องหมายกากบาท(๔)บัตรที่ไม่อาจทราบได้ว่าลงคะแนนเลือกตั้งให้กับผู้ได้รับการเสนอชื่อคนใด(๕) บัตรที่มิใช่บัตรซึ่งกรรมการประจำหน่วยเลือกตั้งมอบให้(๖) บัตรที่มิได้ทำเครื่องหมายลงคะแนนเลือกตั้ง(๗)บัตรที่ทำเครื่องหมายเกินจำนวนผู้พิพากษาสมทบที่ตนมีสิทธิลงคะแนนเลือกตั้งตามข้อ๒๐บัตรดังกล่าวให้คณะกรรมการประจำหน่วยเลือกตั้งสลักหลังว่าเสีย พร้อมทั้งระบุเหตุผลของการเป็นบัตรเสียและลงลายมือชื่อกำกับไว้ไม่น้อยกว่าสามคนภายใต้บังคับข้อ๒๕ ในการนับคะแนน หากปรากฏว่ามีบัตรเสีย ให้แยกบัตรเสียออกไว้เป็นส่วนหนึ่งและห้ามมิให้นับบัตรเสียเป็นคะแนนเลือกตั้งไม่ว่ากรณีใดข้อ๒๕ ในกรณีบัตรเสียที่มีลักษณะตามข้อ๒๔ (๒) (๓) หรือ (๔) ให้ถือว่าเป็นบัตรเสียเฉพาะเครื่องหมายที่ทำนอกช่องทำเครื่องหมายเครื่องหมายหรือข้อความอื่นนอกจากเครื่องหมายกากบาทหรือเครื่องหมายที่ไม่อาจทราบได้ว่าลงคะแนนให้ผู้ได้รับการเสนอชื่อคนใดหมวด ๕การคัดค้านการเลือกตั้ง ข้อ๒๖ เมื่อคณะกรรมการประจำหน่วยเลือกตั้งประกาศผลการเลือกตั้งแล้วถ้าสมาคมนายจ้างกับรัฐวิสาหกิจหรือสหภาพแรงงานที่เกี่ยวข้องกับการเลือกตั้งเห็นว่าการที่บุคคลได้รับการเลือกตั้งเพื่อแต่งตั้งเป็นผู้พิพากษาสมทบเป็นไปโดยไม่ถูกต้องหรือไม่ชอบด้วยกฎหมายมีสิทธิยื่นคำคัดค้านต่ออธิบดีภายในกำหนดเจ็ดวันนับแต่วันประกาศผลเลือกตั้งในเขตศาลแรงงานใดหากไม่มีสมาคมนายจ้างหรือสหภาพแรงงานหรือมีอยู่เป็นจำนวนน้อยกว่าจำนวนผู้พิพากษาสมทบที่ ก.บ.ศ. กำหนดให้ผู้แทนฝ่ายนายจ้างหรือผู้แทนฝ่ายลูกจ้างตามข้อ ๖ หรือข้อ ๗มีสิทธิเช่นเดียวกับสมาคมนายจ้างหรือสหภาพแรงงานตามวรรคหนึ่งเมื่ออธิบดีได้รับคำคัดค้านแล้วให้อธิบดีพิจารณาวินิจฉัยหรือมีคำสั่งภายในกำหนดสิบห้าวันนับแต่วันที่ได้รับคำคัดค้านแล้วแจ้งให้ผู้คัดค้านทราบคำวินิจฉัยหรือคำสั่งของอธิบดี ให้ผู้คัดค้านมีสิทธิอุทธรณ์ไปยัง ก.ต.ได้ภายในกำหนดสิบห้าวันนับแต่วันที่ผู้นั้นได้รับคำวินิจฉัยหรือคำสั่ง คำวินิจฉัยอุทธรณ์ของก.ต. ให้เป็นที่สุดในกรณีที่คำวินิจฉัยหรือคำสั่งของอธิบดีตามวรรคสามเป็นเหตุให้ผู้ได้รับการเลือกตั้งกลายเป็นผู้ไม่ได้รับการเลือกตั้งให้อธิบดีแจ้งให้ผู้นั้นทราบด้วยและให้ผู้นั้นมีสิทธิอุทธรณ์ไปยัง ก.ต.โดยให้นำความในวรรคสามมาใช้บังคับหมวด ๖การเลือกตั้งเพิ่ม ข้อ๒๗ ในกรณีที่อธิบดีได้รับแจ้งจากเลขานุการก.ต.ให้ดำเนินการเพื่อให้ได้มาซึ่งผู้แทนฝ่ายนายจ้างหรือผู้แทนฝ่ายลูกจ้างเพิ่มเติมในศาลแรงงานใดให้อธิบดีดำเนินการเพื่อให้ได้มาซึ่งผู้พิพากษาสมทบสำหรับศาลแรงงานนั้นเพิ่มเติมให้ครบจำนวนที่กำหนดหรือครบจำนวนที่ได้รับแจ้งและให้นำความในหมวด ๑ หมวด ๒ หมวด ๓ หมวด ๔ และหมวด ๕ มาใช้บังคับโดยอนุโลมประกาศ ณ วันที่ ๒๕กรกฎาคม พ.ศ. ๒๕๕๑วิรัช ลิ้มวิชัยประธานศาลฎีกาประธานกรรมการตุลาการศาลยุติธรรม[เอกสารแนบท้าย]๑. บัตรลงคะแนนเลือกผู้พิพากษาสมทบศาลแรงงาน(ดูข้อมูลจากภาพกฎหมาย)ภิรมย์พร/ผู้จัดทำกวินทราดา/ผู้ตรวจ๑๔ พฤศจิกายน ๒๕๕๓[๑] ราชกิจจานุเบกษา เล่ม ๑๒๕/ตอนที่ ๙๕ ก/หน้า ๓๖/๒๒ สิงหาคม ๒๕๕๑